Trambulina Valea Cărbunării

Trambulina Valea Cărbunării er et skihoppanlegg ved byen Râșnov i Romania. Det ligger i dalen Valea Cărbunării, ca. 3 kilometer sørøst for Râșnov sentrum, og består av fire hoppbakker med størrelse K90 (HS100), K64 (HS71), K35 og K15. Det ble brukt under European Youth Olympic Festival (EYOF) i 2013, der den større nabobyen Brașov var hovedarrangør, og hadde renn i verdenscupen for kvinner første gang i mars 2014. Anlegget ble også brukt under junior-VM 2016,

Alle de fire hoppbakkene er utstyrt med plastmatter, slik at de også kan brukes i sommerhalvåret. Bakkene er også utstyrt med flomlysanlegg, heis og snøkanoner. Konstruktør av hoppanlegget er Christian Aske fra Østerrike.

Den første hoppbakken i Râșnov ble bygd i 1936. Hoppanlegget ble modernisert i 2001. Etter at det rumenske skiforbundet i 2007 inngikk en sponsoravtale med det rumenske turismedepartementet og det østerrikske oljeselskapet OMV, startet byggingen av et nytt hoppanlegg i Râşnov i juni 2009. Det ble offisielt innviet 30. august 2011. Sommeren 2011 startet også byggingen av en K90-bakke i anlegget. Den ble ferdigstilt høsten 2012, og er Romanias nest største hoppbakke, etter den nedlagte K110-bakken Tintina i Borșa.

Det bulgarske skiforbundet ønsker å arrangere bulgarske juniormesterskap i skihopping i Râșnov. Bulgaria har ikke lenger noe hoppanlegg som tilfredsstiller internasjonale krav, og bulgarske mesterskap i skihopping har i flere år blitt arrangert i Østerrike.Totpal's Daily News: Bulgarii vor să închirieze trambulinele din Râșnov  (11. juli 2011, besøkt 26. mai 2012)

Bakkerekorden i K90-bakken er 105,5 meter, satt av David Siegel (Tyskland i mix-lagkonkurransen i junior-VM 2016. Rekorden i K64-bakken er 72,5 meter, satt av Simon Greiderer (Østerrike) i European Youth Olympic Festival 21. februar 2013 (på snø) og Jure Šinkovec (Slovenia) i et FIS-cuprenn 9. juni 2012 (på plast). Bakkerekord i K35-bakken er 40 meter, satt av Ștefan Valentin Blega (Romania) 27. oktober 2012.

Râșnov var tildelt veteran-VM i skihopping og kombinert 2014, men mesterskapet ble avlyst på grunn av snømangel.Skijumpeast.com: 2014 International Masters Ski Jumping Championships  (besøkt 26. januar 2015) Junior-VM 2016 ble gjennomført til tross for snømangel og høye temperaturer, men værforholdene gjorde at verdenscuprennene for kvinner som skulle vært holdt knappe to uker etter junior-VM måtte avlyses.Marcu Czentye: Oficial: etapele din Cupa Mondială feminină programate la Râșnov au fost anulate (26. februar 2016, besøkt 28. februar 2016)

Viktige renn
Kvinner
 Dato Vinner  Andre Tredje Type renn 1. mars 2014  Sara Takanashi  Maren Lundby  Yūki Itō Verdenscup 2. mars 2014  Sara Takanashi  Jessica Jerome  Evelyn Insam Verdenscup 7. februar 2015  Daniela Iraschko-Stolz  Sara Takanashi  Maren Lundby Verdenscup 8. februar 2015  Sara Takanashi  Nita Englund  Daniela Iraschko-Stolz Verdenscup 23. februar 2016  Chiara Hölzl  Katharina Althaus  Sofja Tikhonova Junior-VM 5. mars 2016 Avlyst pga. snømangel Verdenscup 6. mars 2016 Avlyst pga. snømangel Verdenscup 28. januar 2017  Maren Lundby  Sara Takanashi  Yūki Itō Verdenscup 29. januar 2017  Sara Takanashi  Maren Lundby  Daniela Iraschko-Stolz Verdenscup

Menn
 Dato Vinner  Andre Tredje Type renn 23. februar 2016  David Siegel  Domen Prevc  Ryōyū Kobayashi Junior-VM 24. februar 2016  Tyskland
Jonathan SiegelAdrian SellTim FuchsDavid Siegel  Norge
Marius LindvikAre SumstadRobin PedersenHalvor Egner Granerud  Japan
Masamitsu ItōYūken IwasaNaoki NakamuraRyōyū Kobayashi Junior-VM, lagkonkurranse

Mix
 Dato Vinner  Andre Tredje Type renn 24. februar 2016  Slovenia
Nika KrižnarBor PavlovčičEma KlinecDomen Prevc  Østerrike
Claudia PurkerMaximilian SteinerChiara HölzlJanni Reisenauer  Tyskland
Katharina AlthausTim FuchsAnna RupprechtDavid Siegel Junior-VM, mix lagkonkurranse

 Referanser 

Kilder
Skisprungschanzen-Archiv: Râşnov (besøkt 28. februar 2016)
Skisprungschanzen-Archiv: Romania starts into the future (17. oktober 2011, besøkt 19. mai 2012)
Adevărul: Primele trei trambuline pentru FOTE, inaugurate la Râșnov (30. august 2011, besøkt 19. mai 2012)
NewsBV.ro: FOTOGALERIE Trambulina K90 de la Râșnov este aproape gata  (22. september 2012, besøkt 20. januar 2013)

Kategori:Hoppbakker i Romania
Kategori:Transilvania